b'\n_START_ARTICLE_\n\xc3\x84rirahanduse ja investeeringute \xc3\xb5ppetool\n_START_PARAGRAPH_\n\xc3\x84rirahanduse ja investeeringute \xc3\xb5ppetool oli Tartu \xc3\x9clikooli \xc3\xb5ppetool, mis rajati rahanduse ja krediidi kateedri reorganiseerimise tulemusel ning toimis 1. septembrist 1992 kuni 1. jaanuarini 2008._NEWLINE_\xc3\x95petati p\xc3\xb5hiliselt j\xc3\xa4rgmisi distsipliine: ettev\xc3\xb5tete rahandus; v\xc3\xa4\xc3\xa4rtpaberiinvesteeringud; kinnivara rahandus; kindlustuse rahandus. \xc3\x95ppetooli korraliseks professoriks oli majandusdoktor Vambola Raudsepp ning kandvateks \xc3\xb5ppej\xc3\xb5ududeks Priit Sander ja Kaia Kask. Kasutati v\xc3\xa4lis\xc3\xb5ppej\xc3\xb5ude, so professorid Lars Hassel (Soomest), George Hachey (USA-st) jt. Koostati mitmeid \xc3\xb5ppematerjale, arendati edasi eestikeelset erialaterminoloogiat, avaldati teadust\xc3\xb6id kogumike ja artiklite n\xc3\xa4ol, sh rahvusvahelisel tasandil. Kaitsti doktorit\xc3\xb6id (Priit Sander, Danel Tuusis) ja arvukalt magistrit\xc3\xb6id.'